Lav et referat af nedenstående tekst:

Tekst:
- Det er en kæmpe ære, lyder det fra DJ'en KATO med det borgerlige navn Thomas Kato Vittrup. Han krones 20. maj i forbindelse med Aalborg Karnevals 40 års jubilæum til karnevallets konge. Under Aalborg Karneval, vil Kong KATO den Første Af Aalborg 28. maj køre foran paraden fra Nørresundby og frem mod Kildeparken. Ved Hasserisgade holder kongevognen ind til siden, hvor kongen hyldes af de mange karnevalister i paraden. Kongen hyldes igen på Stjernescenen i Kildeparken foran de mange tusinde deltagere, og han har selvfølgelig også lovet at sætte yderligere gang i karnevalsstemningen med en storslået koncert. Det vildeste publikum Aalborg er på ingen måde fremmede for den kommende karnevalskonge - heller ikke karnevallet. - Jeg kunne virkelig mærke, hvor magisk Aalborg karneval er, de år jeg boede inde i Holbergsgade. Jeg har så mange gode minder, både på vognene i optoget, da jeg arbejdede som radiovært på ANR, og selvfølgelig alle de gange, jeg har stået foran Danmarks vildeste publikum i Kildeparken. Jeg tager ydmygt imod titlen, og jeg glæder mig, lyder det fra KATO. Første karneval i to år Årets karneval bliver det første efter to års coronapause, og arrangøren lægger ikke skjul på, at det skal fejres med en kæmpe fest. Dertil kommer, at karnevallet kan fejre sit 40 års jubilæum. - Dette års karneval bliver et specielt et af slagsen, lyder det fra Mette Bugge, formand for Foreningen Aalborg Karneval. Hun glæder sig til at fejre jubilæet med netop KATO, der ifølge hende igennem tiden har været en god ambassadør for byen og karnevallet. - Vi glæder og rigtig meget til at hylde ham som Konge af Aalborg Karneval 2022. Og så er han jo bare en fest i sig selv, så det kunne ikke være bedre, siger Mette Bugge. Nordeuropas største karneval Kroningen foregår 20. maj til Aalborg Karnevals Internationale Parade, som foregår langs Boulevarden og afsluttes på Gabels Torv. Kroningen vil foregå omkring kl. 19.00 på Gabels Torv, hvor Cimbertyren afbrændes og karnevalsugen officielt går i gang. Det er forenigen Karneval i Aalborg, der står for Aalborg Karneval - og foreningen er en medlemsdrevet forening, der udelukkende har til formål at afvikle karneval i Aalborg. Karnevallet er blandt de ti største i verden - og Nordeuropas største karneval. Tilbage i 2019 udbetalte karnevallet 700.000 kroner til forskellige foreninger, som hjælper med at afvikle karneval.

Referat:
KATO, der er en af de mest succesfulde og erfarne danske DJ's igennem det sidste årti, bliver årets karnevalskonge, når Aalborg Karneval efter to års coronapause igen løber af stablen.